text: Elter, el portal d'Osona - El Carme Vedruna és l'escola d'Osona que més piles ha recollit en la missió «Apilo XII»
  El Carme Vedruna és l'escola d'Osona que més piles ha recollit en la missió «Apilo XII»
  elter.net | dimecres 17 de juliol de 2019 11:42h
  Al concurs organitzat per l'Agència de Residus de Catalunya hi han participat cinc centres de la ciutat
  L'Escola Vedruna va recollir 234 quilos de piles i bateries | Vedruna Manlleu
  Manlleu, | Fa uns dies va finalitzar la missió "Apilo XII", una iniciativa de l'Agència de Residus de Catalunya que consistia que els alumnes de diverses escoles de Catalunya reciclessin piles i bateries.
  A Manlleu, amb l'objectiu de col·laborar en el reciclatge d'aquests materials, van participar cinc centres en aquesta missió: El Carme Vedruna, l'escola Quatre Vents, el Pompeu Fabra, La Salle i l'Institut del Ter. Tots ells van aportar molts quilos de piles per reciclar, però el Carme Vedruna va rebre el reconeixement de ser el centre escolar de tot Osona que més quilos va recollir, un total de 234.
  Ja fa uns quants anys que des de l'Agència de Residus de Catalunya engeguen aquesta campanya de conscienciació i reciclatge als més joves. Asseguren que les piles i les bateries són dispositius que, quan estan esgotats, contenen substàncies químiques que poden fer malbé el medi ambient, d'aquí la importància de reciclar-les, per protegir el medi i estalviar, al mateix temps, molts recursos.
  - Les relíquies de santa Bernadeta fan estada a Vic per primera vegada (17 de juliol de 2019)
  - Última recollida mòbil de l'any de residus especials per empreses (17 de juliol de 2019)
  - El canvi en el paisatge urbà de Manlleu encara la recta final amb la desaparició dels pisos de Can Garcia (17 de juliol de 2019)